Brigada s-a format în timpul Războiului româno-ungar din 1919 în regiunea Kál – Kápolna – Füzesabony, începând cu sfârșitul lunii aprilie 1919. În structura ei au fost încadrate alături de alte trupe, efectivele rămase din Divizia Secuiască după Ofensiva Armatei României din aprilie 1919. Marea unitate – formată din două regimente – a fost încadrată în dispozitivul "Corpului 3 Armată", fiind comandată de colonelului István Czikely și având ca șef de stat-major pe căpitanul István Rónay.